**МОТИВИ**

**към Проект на Наредба за условията и реда за установяване**

**на жилищни нужди и за настаняване под наем**

**в общински жилища – Приложение 1**

**1.** Във връзка с Протокол от 10.05.2017 г. и решение по Гражданско дело № 190 по описа за 2006 г. на Дряновски районен съд, бе постигната спогодба, съгласно която Община Дряново губи от своя дял собствеността на 4 общински жилища, със следните адреси:

1. **Гр. Дряново, ж.к. Априлци, бл. 4, вх. Б, ет. 2, ап. 4;**
2. **Гр. Дряново, ж.к. Априлци, бл. 4, вх. Б, ет. 4, ап. 11;**
3. **Гр. Дряново, ж.к. Априлци, бл. 3, вх. Б, ет. 1, ап. 3;**
4. **Гр. Дряново, ж.к. Априлци, бл. 4, вх. Б, ет. 2, ап. 6;**

 Поради постигнатата по съдебен път спогодба, следва жилищата, намиращи се на гореопоменатите адреси, да бъдат отписани от Приложение 1 към НУРУЖННОЖ - Списък на общинските жилища за настаняване под наем

**2.** Жилището, находящо се в ж.к. Априлци, бл. 4, вх. Б, ет. 2, ап. 6, бе единственото резервно жилище в жилищния фонд на Община Дряново. След като то вече не е общинска собственост, следва да се определи друго, чийто статут да се промени от *жилище за настаняване* *под наем* в *резервно жилище*.

Наемателите на общинско жилище с адрес: гр. Дряново, ул. „Ген Столетов“ 26, етаж I, възнамеряват да освободят жилището.

 Във връзка с гореизложеното и поради това, че няма други свободни общински жилища, Комисията по чл. 8, ал. 1 от НУРУЖННОЖ взе единодушно решение жилището с адрес гр. Дряново, **ул. „Ген. Столетов“ 26, етаж I** да бъде

прехвърлено от фонда с общински жилища за настаняване под наем във фонда с резервни жилища на Община Дряново.

**3.** За да се компенсира намаленият брой на общинските жилища за настаняване под наем, бяха предприети мерки по извършване на ремонт на жилищен имот – собственост на Община Дряново, с цел да бъде пригоден и да покрива най-необходимите условия за живеене. На жилището, с адрес: **гр. Дряново, ул. „Шипка“ 65, етаж I**, бяха направени следните подобрения: ремонт на дюшаме в стаите, частична подмяна на гредоред, освежаване на помещенията, подмяна на водопроводна инсталация и смяна на брава.

 След направените подобрения, жилището може да бъде върнато във фонда с общински жилища за настаняване под наем.